**Tartalomjegyzék**

**a Zalakaros Város Önkormányzata Képviselőtestületének 2021. február 25-én  
hozott határozatokról**

Hat. száma Tartalom

25/2021 A „Zalakaros gyógyhely komplex turisztikai fejlesztése” című,   
 GINOP-7.1.9-17-2017-00004 azonosító számú projekt keretében   
 megvalósuló ikerborházak beszerzéséhez kapcsolódó közbeszerzésre   
 vonatkozó döntések

26/2021 Zalakaros Gyógyhelyi látogató épület légtechnikai rendszer és HOVAL kazánok éves karbantartása

27/2021 Az önkormányzat 2021. évi költségvetési rendeletének   
megalapozásához szükséges döntések második ütemben történő tárgyalása

28/2021 A Zalakarosi Közös Önkormányzati Hivatal 2021. évi költségvetése

29/2021 Adósságot keletkeztető ügyletekből eredő fizetési kötelezettségek a

költségvetési évet követő három évre várható összege határozatban

történő elfogadása

30/2021 Településkép védelméről szóló rendelet módosítás előkészítése

31/2021 Kiegészítő döntés trófea kiállításról

32/2021 Zalakaros Város Önkormányzatának tulajdonában lévő gépjárművek értékesítésére beérkezett ajánlatok elbírálása

33/2021 Az állattartás szabályainak felülvizsgálata

34/2021 Tájékoztatás önkormányzati épületek állapotáról

35/2021 Zalakaros 261/49 hrsz. értékesítéséhez kapcsolódó kiegészítő és új döntések

36/2021 Döntés az önkormányzati feladatellátást szolgáló fejlesztések támogatása pályázat benyújtásáról

37/2021 Elvi döntés meghozatala a Zalakarosi Turisztikai Egyesület elnöke tájékoztató leveléről

38/2021 Szép Heléna szolgálati lakás ügye

**Zalakaros Város Önkormányzata Képviselőtestületének 25/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, GINOP-7.1.9-17-2017-00004 azonosítószámú „Zalakaros gyógyhely komplex turisztikai fejlesztése” című projekt keretében „Ikerborházak beszerzése” tárgyú, Kbt. 112. § (1) bekezdés b) pontja szerinti, hirdetménnyel induló nyílt közbeszerzési eljárás műszaki tartalmát felülvizsgáltam.
2. a felülvizsgálat eredményeképpen a Kbt. 53. § (1) bekezdése alapján a GINOP-7.1.9-17-2017-00004 azonosítószámú „Zalakaros gyógyhely komplex turisztikai fejlesztése” című projekt keretében „Ikerborházak beszerzése” tárgyú közbeszerzési kiírás visszavonásáról rendelkezem.
3. felkérem a Zalakarosi Közös Önkormányzati Hivatalt, hogy az eljárás visszavonásával járó bruttó 100.000 Ft határidőben történő megfizetéséről gondoskodjon.

Határidő: 2021.03.04.

Felelős: Novák Ferenc polgármester

Operatív felelős: Hohl-Szabó Edina projektmenedzser

Horváthné Juhász Barbara pénzügyi osztályvezető – tájékoztatásul a   
 költségvetés számára

Novák Ferenc  
polgármester

**Zalakaros Város Önkormányzata Képviselőtestületének 26/2021. (II.25.) számú határozata:**  
Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva úgy határozok,

1. hogy a Zalakaros Szőlő utca 16. szám, 311/1 hrsz. alatti látogató épületben kiépítésre került légtechnikai rendszer karbantartására a VTS Service Kft.-vel (cím: 1146 Budapest, Hungária krt. 162., cégjegyzékszám:01-09-288680, adószám: 25780424-2-40) kötök 2021. március 5. napjától határozatlan ideig tartó vállalkozási szerződést, 706.000 Ft + Áfa/ év összegben 150 Ft/km kiszállási díjjal.
2. A vállalkozási szerződés tartalmi felülvizsgálatát annak aláírása előtt a Vállalkozóval egyeztetve elvégezni szükséges.
3. Látogató épületben és a kiszolgáló épületben megépítésre került HOVAL kazánok karbantartására a LZ Thermotrade Kft.-vel (cím: 2112 Veresegyháza, Szadai út 13., cégjegyzékszám:13-09-092266, adószám: 10967782-2-13) kötök 2021. március 10. napjától határozatlan ideig tartó vállalkozási szerződést, 72.000 Ft + Áfa/alkalom (évente két alkalommal szükséges a karbantartás) díj ellenében 15.000 Ft + Áfa /alkalom kiszállási díjjal.
4. A vállalkozási szerződés tartalmi felülvizsgálatát annak aláírása előtt a Vállalkozóval egyeztetve elvégezni szükséges.
5. A vállalkozói díjak fedezetét 2021. évtől kezdődően az éves költségvetésben tervezni szükséges.

Felelős: Novák Ferenc polgármester

Határidő: azonnal

Operatív felelős: Tóthné Őri Ibolya városfejlesztési osztályvezető

Dr. Szentgyörgyvölgyi Eszter, jogi referens szerződés készítése

Novák Ferenc  
polgármester

**Zalakaros Város Önkormányzata Képviselőtestületének 27/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1./ előzményként megállapítom, hogy a 21/2021. (II.11.) számú határozatban rögzítettem, hogy az önkormányzat 2021. évi költségvetésének tervezete határidőben benyújtásra került. A képviselőtestület tagjaival folytatott előzetes egyeztetés alapján a benyújtott költségvetési javaslatot első olvasatnak tekintettem, rögzítve, hogy a költségvetés tervezete a működéshez szükséges költségeket valamint a már kötelezettségvállalással terhelt, előző évről áthúzódó kiadásokat tartalmazza, a rendelkezésre álló szabad forrás 200 millió Ft. Illetve a 2021. évi költségvetésről szóló önkormányzati rendelet megalapozásához, a szabad forrás felhasználásáról döntést hoztam. A határozatban rögzítettem, tekintettel arra, hogy a képviselőtestület tagjai által fontosnak tartott feladatokra nem tartalmaz forrást a költségvetés tervezete, illetve a rendezvénytér használhatóságával összefüggő beruházások koncepciója kapcsán megbeszélések folynak a képviselőtestület tagjaival, a költségvetés véglegesítése előtt további egyeztetést tartok szükségesnek.

2./ az 1./ pont szerinti további egyeztetés alapján a 2021. évi költségvetésről szóló önkormányzati rendelet megalapozásához, a szabad forrás felhasználására az alábbiakat fogadom el:

2.1./ a rendezvénytér használhatóságával összefüggő beruházásokra 69 914 000 Ft kerüljön tervezésre a költségvetésben (a 21/2021. (II.11.) számú határozat 3.1. pontjában nevesített 74 650 600 Ft-tal szemben)

2.2./ a 21/2021. (II.11.) számú határozat 3.2. pontjában foglalt beruházások nem kerülnek tervezésre a költségvetésben.

2.3./ az Ökoparton lévő fafelületek karbantartására 762 000 Ft kerüljön tervezésre a költségvetésben (a 21/2021. (II.11.) számú határozat 3.2. pontjával egyezően)

2.4./ a Belügyminisztérium által meghirdetett belterületi utak felújítására kiírt pályázat önrészeként 10 160 000 Ft kerüljön tervezésre a költségvetésben (a 21/2021. (II.11.) számú határozat 3.3. pontjával egyezően)

2.5./ a Karos Park Kft-nek a közszolgáltatási szerződés díjemelkedésére 9 004 300 Ft, közmunka program támogatására 4 638 000 Ft, gépvásárlás támogatására 10 270 000 Ft kerüljön tervezésre a költségvetésben (a 21/2021. (II.11.) számú határozat 3.4. pontjával egyezően, azzal, hogy a közmunka program támogatása 8 292 000 Ft-ról 4 638 000 Ft-ra változik)

2.6./ a Zalakarosi Turisztikai Egyesület részére 12 000 000 Ft, a Zalakarosi Turisztikai Nonprofit Kft. részére 55 000 000 Ft működési támogatás kerüljön tervezésre a költségvetésben (a 21/2021. (II.11.) számú határozat 3.5. és 3.6. pontjával egyezően)

2.7./ a 2021. évi Zalakarosi Sakkverseny lebonyolítására 2.500.000 Ft támogatást biztosítok, mely kerüljön tervezésre a költségvetésben. (a 21/2021. (II.11.) számú határozat 3.7.1./ pontjával egyezően)

2.8./ a Liget u. 28. szám alatti gázfogadó áthelyezésére 1 185 174 Ft kerüljön tervezésre a költségvetésben (a 21/2021. (II.11.) számú határozat 3.8. pontjával egyezően)

2.9./ a zöldhulladék darálására 2 540 000 Ft kerüljön tervezésre a költségvetésben (a 21/2021. (II.11.) számú határozat 3.9. pontjával egyezően)

2.10./ az általános tartalék előirányzata 6 984 342 Ft-tal kerüljön megnövelésre a költségvetésben. (a 21/2021. (II.11.) számú határozat 3.10. pontjában nevesített 7 149 982 Ft-tal szemben)

2.11./ a gyógyhelyi központ látogató épületben kiépítésre került légtechnikai rendszer, valamint a HOVAL kazánok karbantartására 1 079 500 Ft kerüljön tervezésre a költségvetésben.

2.12./ a Zalakaros Sportjáért Közalapítvány továbbá a Zalakaros és Térsége Sportegyesület támogatására 6 000 000 Ft kerüljön tervezésre a költségvetésben.

2.13./ tervezési költségekre 5 000 000 Ft kerüljön tervezésre a költségvetésben.

2.14./ a Karosi Krónika második félévi megjelentetésének költségére 2 115 540 Ft kerüljön tervezésre a költségvetésben.

3./ felkérem az önkormányzati hivatalt, hogy a határozat 2./ pontja szerinti tételeket a költségvetésbe építse be.

Határidő: azonnal

Felelős: Novák Ferenc polgármester  
Operatív felelős: Horváthné Juhász Barbara pénzügyi osztályvezető – tájékoztatásul a   
 költségvetés számára, a költségvetésbe történő beépítés

Novák Ferenc  
 polgármester

**Zalakaros Város Önkormányzata Képviselőtestületének 28/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1./ az önkormányzat 2021. évi költségvetési rendeletéhez elfogadom a Zalakarosi Közös Hivatal 2021. évi költségvetését

* + 1. forint bevételi előirányzattal

102.891.268 forint kiadási előirányzattal.

Határidő: 2020. február 28.

Felelős: Torma László aljegyző

Operatív felelős: Horváthné Juhász Barbara pénzügyi osztályvezető,

Gaál Krisztina személyzeti és önkormányzati referens

Novák Ferenc  
 polgármester

**Zalakaros Város Önkormányzata Képviselőtestületének 29/2021. (II.25.) számú határozata:**  
Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1./ Az önkormányzatnak az államháztartásról szóló 2011. évi CXCV. törvény 29/A.§-a, a Magyarország gazdasági stabilitásáról szóló 2011. évi CXCIV. törvény 45. § (1) bekezdés a) pontja felhatalmazása alapján az adósságot keletkeztető ügyletekhez történő hozzájárulás részletes szabályairól szóló 353/2011 (XII.30.) Kormányrendeletben meghatározottak szerinti saját bevételeinek, valamint a Magyarország gazdasági stabilitásáról szóló 2011. évi CXCIV törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a 2021. évi költségvetési évre és az azt követő 3 évre várható összegét a következők szerint állapítom meg:

adatok Ft-ban

|  |  |  |  |  |  |  |
| --- | --- | --- | --- | --- | --- | --- |
| **sor- sz.** | **Megnevezés** | **2021** | **2022** | **2023** | **2024** | összesen |
| 1. | Helyi adók | 370.000.000 | 430.000.000 | 430.000.000 | 430.000.000 | **1.660.000.000** |
| 2. | Tulajdonosi bevételek | 8.000.000 | 8.000.000 | 8.000.000 | 8.000.000 | **32.000.000** |
| 3. | Díjak, pótlékok, bírságok, települési adók | 1.500.000 | 1.500.000 | 1.500.000 | 1.500.000 | 6.000.000 |
| 4. | Immateriális javak, ingatlanok és egyéb tárgyi eszközök értékesítése | 0 | 0 | 0 | 0 | 0 |
| 5. | Részvények értékesítése és részesedések megszűnéséhez kapcsolódó bevételek | 0 | 0 | 0 | 0 | 0 |
| 6. | Privatizációból származó bevételek | 0 | 0 | 0 | 0 | 0 |
| 7. | Garancia és kezességvállalásból származó bevételek | 0 | 0 | 0 | 0 | 0 |
|  | **Saját bevételek** | **379.500.000** | **439.500.000** | **439.500.000** | **439.500.000** | **1.698.000.000** |
|  | **Saját bevételek 50%-a** | **189.750.000** | **219.750.000** | **219.750.000** | **219.750.000** | **849.000.000** |
|  | **Előző évben keletkezett tárgyévet terhelő fizetési kötelezettség** | **21.193.700** | **20.826.307** | **20.606.307** | **20.305.507** | **82.931.821** |
| 8. | Hitelből eredő fizetési kötelezettség | 21.193.700 | 20.826.307 | 20.606.307 | 20.305.507 | 82.931.821 |
| 9. | Kölcsönből eredő fizetési kötelezettség | 0 | 0 | 0 | 0 | 0 |
| 10. | Hitelviszonyt megtestesítő értékpapírból eredő fizetési kötelezettség | 0 | 0 | 0 | 0 | 0 |
| 11. | Adott váltóból eredő fizetési kötelezettség | 0 | 0 | 0 | 0 | 0 |
| 12. | Pénzügyi lízingből eredő fizetési kötelezettség | 0 | 0 | 0 | 0 | 0 |
| 13. | Halasztott fizetés, részletfizetés fizetési kötelezettsége | 0 | 0 | 0 | 0 | 0 |
| 14. | Szerződésben kikötött visszavásárlási kötelezettség | 0 | 0 | 0 | 0 | 0 |
| 15. | Kezesség-, és garanciavállalásból eredő fizetési kötelezettség | 0 | 0 | 0 | 0 | 0 |
|  | **Tárgyévben keletkezett, illetve keletkező, tárgyévet terhelő fizetési kötelezettség** | 0 | 0 | 0 | 0 | 0 |
| 16. | Hitelből eredő fizetési kötelezettség | 0 | 0 | 0 | 0 | 0 |
| 17. | Kölcsönből eredő fizetési kötelezettség | 0 | 0 | 0 | 0 | 0 |
| 18. | Hitelviszonyt megtestesítő értékpapírból eredő fizetési kötelezettség | 0 | 0 | 0 | 0 | 0 |
| 19. | Adott váltóból eredő fizetési kötelezettség | 0 | 0 | 0 | 0 | 0 |
| 20. | Pénzügyi lízingből eredő fizetési kötelezettség | 0 | 0 | 0 | 0 | 0 |
| 21. | Halasztott fizetés, részletfizetés fizetési kötelezettsége | 0 | 0 | 0 | 0 | 0 |
| 22. | Szerződésben kikötött visszavásárlási kötelezettség | 0 | 0 | 0 | 0 | 0 |
| 23. | Kezesség-, és garanciavállalásból eredő fizetési kötelezettség | 0 | 0 | 0 | 0 | 0 |
| 24. | Fizetési kötelezettség összesen | **21.193.700** | **20.826.307** | **20.606.307** | **20.305.507** | **82.931.821** |
| 25. | Fizetési kötelezettséggel csökkentett saját bevétel | 168.556.300 | 198.923.693 | 199.143.693 | 199.444.493 | 766.068.179 |

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

Novák Ferenc  
 polgármester

**Zalakaros Város Önkormányzata Képviselőtestületének 30/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva határozok arról

1. Zalakaros Város Önkormányzat Képviselő-testületének 6/2019. (III. 14.) sz önkormányzati rendeletét a településkép védelemről pontosítani, aktualizálni, módosítani kell.
2. A 314/2012 Korm. rendelet szerint előírt egyeztetési folyamatot el kell indítani (partnerségi egyeztetés, véleményezés eljárás).

Határidő: 2021. február 28.

Felelős: Novák Ferenc polgármester

Operatív felelős: Klie Zoltán főépítész

Novák Ferenc   
 polgármester

**Zalakaros Város Önkormányzata Képviselőtestületének 31/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1./ előzményként megállapítom, hogy a 21/2021. (II.11.) számú határozatban rögzítettem, miután Zalakaros Város Önkormányzata Képviselő-testülete tagjainak többsége informális egyeztetést követően Zalakaros Város Önkormányzata tárgyévi költségvetési nehézségeiből fakadóan nem támogatta a trófea-kiállítás 2021. évi megrendezését, a felajánlás érdekében előkészített közérdekű kötelezettségvállalásról szóló ajándékozási szerződés aláírására 2021. évben nem kerül sor, az abban foglaltak önkormányzati teljesítésére költségvetési forrás nem kerül hozzárendelésre, valamint hatályon kívül helyezem Zalakaros Város Önkormányzata Képviselőtestület 12/2020. (II.06.) számú határozata VI. és X. 1. pontja 4. rendelkezéseit.

2./ a trófea kiállítás kapcsán- a képviselőkkel történt egyeztetés alapján- döntök arról, hogy a kiállítás 2022.évi megrendezése is elmarad kötelezettségvállalás hiányában.

3./ a döntésről a felajánlót értesítem az elszállíttatásra való felkéréssel egyidejűleg.

4./ felhívom a Közösségi Ház és Könyvtár igazgatóját, hogy a Strandfürdő emeletén elhelyezett eszközök szabályos elhelyezése érdekében a Zalakarosi Fürdő Zrt-vel kössön megállapodást.

Határidő: 2021. május 1.

Felelős: Novák Ferenc, polgármester

Operatív felelős: 3. pont - Dr. Szentgyörgyvölgyi Eszter jogi referens

4. pont– Sinkovics Norbert Zalakarosi Közösségi Ház és Könyvtár igazgató

Novák Ferenc  
 polgármester

**Zalakaros Város Önkormányzata Képviselőtestületének 32/2021. (II.25.) számú határozata:**Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. úgy határozok, hogy Zalakaros Város Önkormányzatának tulajdonában lévő gépjárművek értékesítésére kiírt pályázati eljárást eredményesnek nyilvánítom, és a Rába 15-B típusú traktort Csécs József 8746 Nagyrada, Kossuth u. 75.szám alatti lakos részére bruttó 350.000,- Ft vételárért eladom.
2. Felkérem a Hivatalt a gépjármű adásvételi szerződés elkészítésére, az adásvételi szerződést aláírom.
3. Felkérem a Hivatalt, hogy a Ford Transit gépjárműre vonatkozó pályázati felhívást ismételten tegye közé.

Határidő: 2021. március 2.

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

Dr. Szentgyörgyvölgyi Eszter jogi referens

Novák Ferenc

polgármester

**Zalakaros Város Önkormányzata Képviselőtestületének 33/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. felkérem a Zalakarosi Közös Önkormányzati Hivatalt, hogy az állattartás szabályairól szóló önkormányzati rendeletekben, Helyi Építési Szabályzatban foglaltak betartását fokozott ellenőrzések és helyszíni szemlék lefolytatásával valósítsa meg.

2. felkérem a Zalakarosi Közös Önkormányzati Hivatalt jegyzőjét, hogy állatvédelemmel, állategészségüggyel kapcsolatos feladat- és hatásköreit joggyakorlata során az állattartás területén érezhetően növekvő számú, a közösségi együttélés szabályait érintő problémák érdemi megoldására.

Határidő: 2021. május 31. és folyamatos

Felelős: Torma László aljegyző

Operatív felelős: Dr. Szentgyörgyvölgyi Eszter, jogi referens

Novák Ferenc

polgármester

**Zalakaros Város Önkormányzata Képviselőtestületének 34/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva úgy határozok:

1. hogy az önkormányzati ingatlanokról adott tájékoztatást elfogadom azzal, hogy az épületek műszaki állapotáról szóló tájékoztatóról és tárgyévi felújítási kérdésekről minden évben a tárgyévi költségvetés elfogadásával egyidejűleg döntéshozatalra kerül sor a tárgyévi prioritások meghatározásával, pénzügyi fedezet hozzárendelése mellett.
2. A tájékoztatóból fakadóan az alábbi teendőket határozom meg:

2.1. Zrínyi 2. úti épület értékesítése helyett a felújítása érdekében folyamos pályázatfigyelést írok elő.

2.2.Támogatom a Sportöltöző-B épület közösségi célú hasznosítása érdekében az épület lapos tetős műszaki megoldású áttervezését, külső feljáró kialakításával, azzal, hogy a Sportöltöző-B épület tetőterének középtávú hasznosítását ki kell dolgozni.

2.2.1. A tetőtér a 2021. évben ideiglenes lezárásra kerül, az épületrész kitakarítására a Karos-Park Kft-t kérem fel. A kulcsok önkormányzati elhelyezésről gondoskodni kell.

Az épületrész 2021.évben a Zalakarosi Turisztikai Nonprofit Kft. részére nem kerül átadásra.

2.3. 2021. évben raktár, garázs épületek tervezésére nem kerül sor.

2.4. . A Zalakaros, Liget út.28 szolgálati lakások felújítására valamint a Zalakaros, Liget u. 28/c lakás kazán javítására 2021.évben forráshiány miatt nem kerül sor. A kazán javítás és a tetőszerkezet javítás költségeiről 2022. évi költségvetés elfogadásakor szükséges döntést hozni. . A helyiségeket középtávon lakások céljára kívánom fenntartani.

Határidő: 2.2. pont-2021. szeptember 15. középtávú hasznosítás kidolgozása

2.2.1. alpont- 2021. április 15.-takarítás, lezárás

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Novák Ferenc

polgármester

**Zalakaros Város Önkormányzata Képviselőtestületének 35/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva úgy határozok,

1. hogy meg kell vizsgálni a Zalakaros 261/49 hrsz-ú kivett beépítetlen terület értékesítésének-a telekalakítástól eltérően- a 261/50 hrsz. parkolóig terjedő szakasza értékesítésének lehetőségét.
2. A Zalakaros Gyógyfürdő téri pavilon sor nyugati oldalát érintően felkérem a Zalakaros Város főépítészét, hogy készítsen átfogó előterjesztést az 1. pontban foglaltakon túl az alábbiakra figyelemmel:

* Helyi építési szabályzat vonatkozó övezeti előírásai, annak módosítási lehetőségei;
* településképi előírások, arculati megkötések,
* parkoló kialakítás kérdései,
* a terület közterület jellegének vizsgálata,
* a tér hossztávú hasznosítási elképzeléseire vonatkozó alternatívák,
* az értékesítés egy tömbként történő kizárólagossága a nyugati és keleti oldal vonatkozásában egyaránt.

Határidő: 2021. március 31.

Felelős: Novák Ferenc polgármester

Operatív felelős: Klie Zoltán, főépítész

Novák Ferenc

polgármester

**Zalakaros Város Önkormányzata Képviselőtestületének 36/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. úgy határozok, hogy Zalakaros Város Önkormányzata pályázatot nyújt be az Önkormányzati feladatellátást szolgáló fejlesztések támogatásra pályázati kiíráshoz kapcsolódóan a Zalakaros, Kilátó út (hrsz: 737), Pipacs utca (hrsz: 863) Rizling utca (hrsz 1234), Arany János utca (hrsz 1260) egy – egy szakaszának felújításához kapcsolódóan.
2. jóváhagyom, hogy Önkormányzati feladatellátást szolgáló fejlesztések támogatásra benyújtott pályázat megvalósításához 7 090 818 Ft a 2021. évi költségvetésben céltartalékként tervezésre kerüljön.

Határidő: azonnal

Felelős: Novák Ferenc polgármester

Operatív felelős: Hohl-Szabó Edina projektmenedzser

Horváthné Juhász Barbarapénzügyi osztályvezető – tájékoztatásul a   
 költségvetés számára

Novák Ferenc  
polgármester

**Zalakaros Város Önkormányzata Képviselőtestületének 37/2021. (II.25.) számú határozata:**  
Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. tudomásul veszem és elfogadom a Zalakarosi Turisztikai Egyesület elnöke, Üsztöke Botond 2021. február 11-én kelt, előterjesztés mellékletében szereplő írásbeli megkeresésében foglaltakat.
2. A megfogalmazott indokokkal egyetértve eltekintek a 162/2020. (VIII.13.) számú határozat 2. pontjában meghatározott szervezeti előírások kialakításától, és javaslom a 2021. évre vonatkozó személyzeti struktúra Zalakarosi Turisztikai Egyesület általi meghatározását.
3. Zalakaros Város Önkormányzata 2021. évi költségvetése elfogadásával az Egyesület részére 12 millió forint éves támogatás juttatásával járulok hozzá az Egyesület városmarketing feladatai ellátásához.
4. A Turisztikai Egyesület elnökének szóbeli tájékoztatását megismerve felkérem a Zalakarosi Közös Önkormányzati Hivatalt, hogy könyvvizsgáló bevonásával a Zalakaros, Bodahegyi úti játszótér esetleges önkormányzati tulajdonba vételének pénzügytechnikai megoldásaira- jogi háttér vizsgálattal egyidejűleg- írásbeli tájékoztatót készítsen.
5. Javaslom és felkérem a Zalakarosi Turisztikai Egyesület elnökét valamint a Zalakarosi Turisztikai Nonprofit Kft. vezetőjét, hogy figyelemmel a zalakaros.hu weboldal üzemeltetési szabályzatában foglaltakra, írásbeli állásfoglalásukat az üzemeltetésre vonatkozó javaslataikról, azok költségmegosztásáról megadni szíveskedjenek. Az ehhez szükséges dokumentációkat a Zalakarosi Közös Önkormányzati Hivatal rendelkezésre bocsátja.
6. Az 5. pontban foglaltak eredményeként felkérem a Zalakarosi Közös Önkormányzati Hivatalt, hogy Zalakarosi Turisztikai Nonprofit Kft.-vel jelenleg hatályos zalakaros.hu weboldal 2021. évi üzemeltetése tárgyú bérleti szerződés felülvizsgálatát végezze el.
7. Felkérem a Zalakarosi Turisztikai Egyesület elnökét, hogy a Nyugat-Balaton Turisztikai Nonprofit Kft. tagsággal járó jogokról és kötelezettségekről adjon részemre írásbeli tájékoztatást.

Határidő: 2021. március 31. valamennyi pont vonatkozásában

Felelős: Czimondor Nándor, alpolgármester

Operatív felelős:4. pont Horváthné Juhász Barbara pénzügyi osztályvezető,

Szijártóné Gorza Klára, könyvvizsgáló

5. pont. Üsztöke Botond, Zalakarosi Turisztikai Egyesület elnök,

Ódor László Lajos, Zalakarosi Turisztikai Nonprofit Kft. ügyvezető

6. pont. Dr. Szentgyörgyvölgyi Eszter, jogi referens

7. pont Üsztöke Botond, Zalakarosi Turisztikai Egyesület elnök

Novák Ferenc  
 polgármester

**Zalakaros Város Önkormányzata Képviselőtestületének 38/2021. (II.25.) számú határozata:**Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva úgy határozok, hogy

1. Zalakaros Város Önkormányzata Képviselőtestületének 14/2021. (I.27.) számú határozatát visszavonom.
2. A 32/2020. (II.13.) számú határozat 2. pontját az alábbiak szerint módosítom:

„2. Zalakaros Város Önkormányzat Képviselőtestülete Zalakaros Jegenye sor 8. szám 1. emelet a) 3 szobás, 70, 31 m2 alapterületű lakást Szép Heléna részére bérbe adja. A lakbér mértéke 19.250 Ft/hó+ közüzemi díjak.”

1. A 32/2020. (II.13.) számú határozat 3. pontját az alábbiak szerint egészítem ki:

„ A Zalakaros, Liget u. 28/c lakás kazán javításáig a lakás cserelakás címén kerül bérbe adásra.”

1. Az előterjesztés melléklete szerinti 1. sz. bérleti szerződés- módosítást aláírom.

Határidő: 2021. március 01.

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens-bérleti szerződés módosítása

Novák Ferenc  
 polgármester